**Årsmelding for**

**FAU, Fåvang skole**

**Skoleåret 2017 – 2018**

FAU har i følgende periode bestått av følgende personer:

**Leder**: Vivian Kroken

**Nestleder og sekretær**: Silje Myhre Amundsen

**Kasserer**: Gunn- Eva Dahl Korsletten

**SMU (skolemiljøutvalget)**: Maja Tchimben og Karin Tofte Røttereng

**Vara**: Guro Sylte

**KFU (kommunalt foreldreutvalg)**: Per Otto Godlien og Vivian Kroken

**Medlemmer:** Ragnar Løsnesløkken, Nina Bryn, Eilev Rudrud, Øystein Lindalen, Hege Smedstadmoen, Mette Amrud Sylte

**Innledning:**

I løpet av skoleåret ble det avholdt 6 møter. FAU er fornøyd med hvordan samarbeidet mellom skole og foreldre har fungert. Vi har hatt en god dialog med rektor, noe som er et godt grunnlag for å kunne bli bedre sammen.

**Skolens uteområde**

**Hinderløype:** Det er startet planlegging av uteområdet, med hinderløype som skal gå over hele skolens friareal. FAU har sendt søknad om midler til Sparebankstiftelsen. Hinderløype med 10 lekeapparat og opparbeidelse av uteområdet ble budsjettert til ca 700.000,-. Beklageligvis ble det ingen midler til dette arbeidet i denne omgang, men det vurderes å søke Gjensidigestiftelsen også. Søknadsfristen er satt til 15. september.

**Brattbakken til bussplassen**: Bakken mellom skolegården og bussplassen har vært svært bratt og lite brukervennlig. Denne er nå utbedret, og etablert med en betydelig slakere helning. Veldig positivt at dette ble gjennomført såpass kjapt.

**Skolens bygningsmasse**

**Garderober:** Det bygges nye universelt utforma garderober. Dagens garderober vurderes brukt som klasserom for kunst og håndtverk. Dette ser FAU veldig positivt på, og håper det blir gjennomført samtidig som de nye garderobene tas i bruk.

**Dugnad:**

Under dugnaden ble det lagt nytt gulv og lista i lekestua samt skrudd og montert kjøkkeninnredning. Det ble også støpt fundament og montert handicaphuske. Det er viktig med jevnlig vedlikehold av alle lekeapparatene som nå er etablert, og skal etableres, på skolegården. Skruer og muttere må etterstrammes, og fallunderlag må etterfylles etc. FAU regner med at skole og kommune har gode rutiner for å følge opp dette arbeidet.

**SFO:** Tilbudet på sommer- SFO har blitt betraktelig bedre i år enn det har vært tidligere år. Dette anses som svært positivt. Men, det er ønskelig at SFO er tilstrekket bemannet i forhold til antall unger. SFO-leder vil delta på annethvert FAU-møte til høsten. Dette er positivt, og vil lette dialogen mellom SFO og FAU.

**Arrangementer skoleåret 2017/2018**

* **Skoleturer:**

Skoleturer har også i år vært et tema. Det er et stort ønske om å opprettholde lærerike skoleturer som tidligere år. Det er et ønske om at turer bør være likt mellom Ringebu og Fåvang skole.

* **World Cup**

FAU ser begge sider av saken. Siden elevene får gratis sesongbillett og Kvitfjell er såpass viktig for Fåvang, bør elever, lærere og foreldre stille opp på en så viktig dag. Samtidig er dette også en dag hvor foreldrene kan stille opp. FAU mener at det ikke er noe poeng i å reise til Kvitfjell fredag, da det er selve rennet med TV-bilder og stemningen rundt som er viktig lørdag og søndag.

* **Juletrefest og juledisco**

Juletrefesten ble arrangert 19. desember i Ringebuhallen. Dette ble gjennomført på en bra måte, med unntak av for lite bord/ stoler. Veldig positivt at både foreldre, søsken og besteforeldre får plass. Julediscoen ble også, som tidligere, gjennomført av 7.klasse. Arrangementet var mobilfritt, dette var positivt. Men, det var ønskelig at også foreldrene hadde et opplegg. Dette blir opp til neste års arrangementskomité å bestemme.

* **17.mai arrangement**

6.klasse hadde kiosk, og gikk med 15.000 kr i overskudd. Dette ble ansett som veldig positivt, da kiosktilbudet ble betraktelig bedre enn tidligere år. Viser til eget referat fra 17.mai arrangementet.

* **Sommeravslutning**

Tirsdag 19.juni ble det arrangert sommeravslutning. Både elever, søsken, foresatte og besteforeldre/ andre omsorgspersoner ble invitert til arrangementet. Underholdning ble gjennomført av 5. – 7. klasse, og fant sted inne på Tromsvang. Dette ble gjennomført i to omganger, første timen for 1. – 4. klasse, og andre for 5. – 7. klasse. I pausa ble det solgt kioskvarer, i tillegg til at 7.klasse takka for seg. Til dette arrangementet var Tromsvang for lite, og flere måtte stå i gangen og følge med på underholdninga.

Under arrangementet gikk følgende:

* 240 pølser med lompe (1 pk glutenfritt pølsebrød)
* 50 bokser med Kuli
* Sennep og ketchup fra SFO

Arrangementet gikk med ca 1000 kr i overskudd.

**Økonomisk status**

Brukskonto FAU per dags dato 30.06.2018 kr

**FAU skoleåret 2018/2019**

* Det ønskelig at det jobber videre med hinderløype. Søknadsfristen
* Toalettene bør renoveres
* Det jobbes videre med nettvettarket
* Gjennomføres det trivselsundersøkelser på lærerne? Det er viktig at også lærerne har en bra arbeidshverdag for å få godt skolemiljø på skolen.

*Etterskrift (tilbakemelding fra Karin Tofte Rotteng 28.06.2018)*

***Økt satsning på SFO***

*FAU mottok bekymringsmeldinger ang bemanningen på SFO. Da dette ble diskutert i et FAU møte og skrevet i referatet, fikk vi flere tilbakemeldinger om at dette var noe foreldre synes var viktig å løfte opp. De to medlemmene som møtte til vårens Brukerråd, la fram at FAU ønsker økt satsning på SFO. Ønsket ble også formulert skriftlig og sendt som innspill til kommunens Dialog konferanse i juni.*

***Nettvett***

*Viktigheten av nettvett ble diskutert i flere møter på høsten og det ble bestemt å lage et nettvettark a la mobbearket fra året før. Nettvett arket ble ferdigstilt og sendt ut som ranselpost siste skoleuke. Tanken er at FAU setter det på agendaen på høstens foreldremøter slik at det kan diskuteres i foreldremøtene.*

***Brukerråd***

*Deler av FAU inviteres til å delta i kommunes Brukerråd og dette er en viktig ‘snarvei til makta’. Vi har tidligere sett gode resultater på våre forslag, bl.a. kraftig opprustning av Sommer SFO. Vi oppfordrer framtidige FAU medlemmer til å delta i dette viktige forumet.*